[{"text_idx": "#000002", "text": "Lampjalgu on kolme tu\u0308u\u0308pi ja ko\u0303igi nende puhul on raviprintsiibid erinevad. Ortoklinikus arvestame ravi ma\u0308a\u0308ramisel teie jalgade omapa\u0308ra. Ha\u0308sti toimivaid lampjalgu ei pea ravima ja ennetavaid meetmeid tulevikus tekkida vo\u0303ivate haigustunnuste a\u0308ra hoidmiseks pole vaja ette vo\u0303tta. Tallatugede ja ortopeediliste jalatsite kasutamine profu\u0308laktilisel eesma\u0308rgil pole na\u0308idustatud, sest see ei mo\u0303juta jalavo\u0303lvi arengut ei lastel ega ta\u0308iskasvanutel."}, {"text_idx": "#000003", "text": "Enamikul ko\u0303rge jalavo\u0303lviga inimestel on see lihtsalt kaasasu\u0308ndinud omapa\u0308ra ja kaebusi ei po\u0303hjusta. Ko\u0303rge pikivo\u0303lviga vo\u0303ib kaasneda kanna sissepoole po\u0308o\u0308rdumine ja jalg hakkab toetama rohkem va\u0308lisku\u0308ljele. Jalavalu tekkimisel otsige abi labajalahaiguste ravile spetsialiseerunud ortopeedilt. Jalavo\u0303lv vo\u0303ib ko\u0303rgeneda ja labajalg moonduda ka na\u0308rvihaigustest tungitud lihastasakaalu ha\u0308irest. No\u0303rgemini toimivad lihased ei suuda tasakaalustada normaalselt to\u0308o\u0308tavate lihaste jo\u0303udu ja nii kaldubki labajalg tugevamini toimivate lihaste to\u0303mbesuunas viltu. Kui selliseid na\u0308rvisu\u0308steemi haigustest tingitud muutusi ei ravita, siis jala moondumine ainult su\u0308veneb."}, {"text_idx": "#000004", "text": "Hommikuti voodist to\u0303ustes vo\u0303i peale pikemat istumist ka\u0308ima hakates po\u0303hjustab kanna all valu enamasti jalatalla sidekirme po\u0303letik (plantaarfastsiit). Sageli on patsiendid kannavaluga kimpus olnud kuid vo\u0303i aastaid, proovinud mitmel erineval viisil valudest vabaneda, otsinud abi erinevatelt arstidelt ja lo\u0303puks ikka kroonilise valu to\u0303ttu masenduses. Palju segadust tekitab labajala ro\u0308ntgenpildil na\u0308htav kandluu alapinna luukasvis, mis ei ole valu po\u0303hjustaja, vaid hoopis jalatalla sidekirme kroonilise po\u0303letiku tagaja\u0308rg. Kohest leevendust sellele haigusele enamasti ei leia. Plantaarfastsiidist vabanemiseks tuleb enneko\u0303ike patsiendil endal pikka aega ja ja\u0308rjepidevalt vaeva na\u0308ha. Ortokliinikus anname no\u0303u, kuidas plantaarfastsiidi haigustunnuseid tasapisi leevendada ja uusi a\u0308genemisi va\u0308ltida."}, {"text_idx": "#000005", "text": "Kannako\u0303o\u0303luse po\u0303letik tekib u\u0308lekoormusest. Valu esineb kas kannako\u0303o\u0303luse kinnituskohal kandluule vo\u0303i kannako\u0303o\u0303luse keskosas."}, {"text_idx": "#000006", "text": "Varvaste konnasilmade vo\u0303i pa\u0308kaaluste nahapaksendite korral ei peaks piirduma ainult aastast aastasse jalakabinetis ka\u0308ies nende lihvimisega. Konnasilmad ja nahapaksendid tekivad enamuses mehhaanilisest survest nahale, tavaliselt on selle po\u0303hjuseks jala vo\u0303i varvaste kuju muutus. Hoopis mo\u0303ttekam vo\u0303ib olla moondunud varvas operatsiooniga o\u0303igesse asendisse panna ja seela\u0308bi konnasilmade tekkepo\u0303hjusest vabaneda."}]